ह्वीलचियर बास्केटबलमा कर्णाली प्रदेश च्याम्पियन
जिल्लामा पहिलोपटक आयोजना गरिएको ह्वीलचियर बास्केटबल प्रतियोगितामा कर्णाली प्रदेश च्याम्पियन बनेको छ ।
मुगु — जिल्लामा पहिलोपटक आयोजना गरिएको ह्वीलचियर बास्केटबल प्रतियोगितामा कर्णाली प्रदेश च्याम्पियन बनेको छ ।फाइनलमा कर्णाली प्रदेशले प्रदेश १ लाई १६–१२ स्कोरले पराजित गर्‍यो । प्रदेश ५ तेस्रो भयो ।व्यक्तिगततर्फ सुपर राईले ८ स्कोर गरे । जिल्ला खेलकुद विकास समिति र बोधी सत्वइन एक्सनको आयोजनामा प्रतियोगिता भएको हो । प्रतियोगितामा सातै प्रदेशबाट ३२ जना खेलाडी सहभागी थिए ।जिल्ला खेलकुद विकास समितिका अध्यक्ष कृष्णबहादुर सेजुवालले पहिलोपटक आयोजना गरिएको प्रतियोगितामा कर्णाली प्रदेश पहिलो हुँदा खुसियाली छाएको बताए । उनका अनुसार पुरस्कार वितरण सोमबार रारामा हुनेछ । खेल ऐतिहासिक बनेको प्रशिक्षक किशोर शाहीले बताए । ‘प्रतियोगितामा सहयोग गर्ने व्यक्ति र निकायलाई धन्यवाद दिंदै सोमबार पर्यटकीय गन्तव्य रारामा विश्व अपांग दिवस मनाउने तयारी छ,’ उनले भने, ‘खेलाडीको उत्कृष्ट प्रदर्शन र दर्शकको भीडले प्रतियोगितालाई ऐतिहासिक बनाएको छ ।’ सोमबार रारामा ह्वीलचियर दौडको आयोजना हुने आयोजकले जनाएको छ । अपांगतासम्बन्धी जनचेतना अभिवृद्धि र कर्णाली पर्यटन प्रवद्र्धनका लागि मुगुमा खेलको आयोजना गरिएको खेल संयोजक तथा प्रशिक्षक किशोरबहादुर शाहीले बताए । उनका अनुसार प्रतियोगिताका लागि अन्तर्राष्ट्रियस्तरका बास्केटबल खेलेका खेलाडीसमेत मुगु आएका छन् । 